Elvira García Campos, Alcaldessa d'Alaquàs
11/06/2011

# Elvira García Campos, Alcaldessa d'Alaquàs

*   11/06/2011
*   [Imprimir](#)
*   Compartir
*    https://www.alaquas.org/documento.asp?id\_do=12759

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12759%2F0&title=Ajuntament%20d%27Alaqu%C3%A0s.%20Premsa.Elvira%20Garc%C3%ADa%20Campos%2C%20Alcaldessa%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12759/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12759/11062011investidura_alcaldessa_alaquas_Form_4.jpg)](https://www.alaquas.org/ficheros/documentos/2011/2/12759/11062011investidura_alcaldessa_alaquas_Form_10.jpg "<a href='https://www.alaquas.org/ficheros/documentos/2011/2/12759/11062011investidura_alcaldessa_alaquas_Form_10.jpg' target=_blank><i class='fa fa-external-link' aria-hidden='true'></i>.Elvira García Campos, Alcaldessa d'Alaquàs</a>")

El Ple de la Corporació tria a la candidata socialista, Elvira García Campos, alcaldessa d'Alaquàs, amb el suport de la majoria progressista del PSPV-PSOE i Compromís

El Ple de l'Ajuntament d'Alaquàs ha reelegit a Elvira García Campos com a alcaldessa amb els vots de la majoria progressista, formada per PSPV-PSOE i Compromís. "Els ciutadans i ciutadans d'Alaquàs ens han llançat un missatge alt i clar del model de govern que volen per al nostre poble, atorgant el seu vot de forma majoritària a les forces progressistes", ha dit Elvira García Campos en el seu discurs d'investidura.  
  
L'alcaldessa d'Alaquàs ha destacat especialment la importància de la convivència i ha convidat a la resta de forces polítiques a deixar arrere les lògiques tensions de la campanya electoral i a treballar tots junts per Alaquàs. "L'enemic contra el qual hem de lluitar tots junts no és l'adversari polític, sinó la desocupació, la crisi econòmica, l'exclusió social i la falta de confiança dels nostres veïns i veïnes en la política. Per a açò és per al que ens han triat, des del respecte i la tolerància, com sempre s'han fet les coses a Alaquàs" ha destacat Elvira García Campos.

Des del primer moment, l'alcaldessa ha reiterat el seu compromís amb la generació d'ocupació, la construcció del nou Centre de Salut i del col·legi públic Ciutat de Cremona, actualment en barracons; i la millora de les comunicacions. "Cap de nosaltres hem triat viure aquest moment, el moment ens ha triat a nosaltres i hem d'entendre-ho com un estímul perquè siguem més valents del que mai ho hem sigut, més atrevits i treballadors, perquè Alaquàs ho mereix" ha recordat al Ple del consistori.

L'alcaldessa d'Alaquàs ha pronunciat el seu discurs íntegrament en valencià, per a sumar-se als diferents actes en defensa de la nostra llengua enfront de l'última proposta de la Conselleria d'Educació de suprimir les línies en valencià en els centres escolars públics de la Comunitat Valenciana. Tots els regidors del grup municipal socialista portaven un distintiu confeccionat per Escola Valenciana, també com a senyal de protesta.

"Alaquàs va a estar governat amb rigor i austeritat des de la transparència i l'honradesa" ha destacat l'alcaldessa. Elvira García Campos ha defensat que el nou govern d'Alaquàs governarà "des de la diversitat d'opcions i plantejaments polítics, sumant majories, sumant futur per a Alaquàs". Igualment, ha incidit en com la democràcia ha salvat al municipi "del clientelisme polític i de les fórmules preconstitucionals d'entendre la responsabilitat pública" que amenaçaven amb condicionar el dret a la salut, a l'educació i a les comunicacions dels alaquasers i alaquaseres al color polític del seu Ajuntament.

L'acte, celebrat al Castell d'Alaquàs, ha comptat amb la presència de la Delegada de Govern d'Espanya, Ana Botella; Secretari General del PSPV-PSOE, diputat autonòmic i exalcalde d'Alaquàs, Jorge Alarte; a més de diversos diputats electes, alcaldes i regidors d'altres municipis. En el transcurs del Ple, la Unió Musical d'Alaquàs ha interpretat diverses obres del seu repertori.